Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books
type: channel
publisher: University of Sarajevo, Faculty of Philosophy
language: en
publication name: Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books
items: Psihosocijalni aspekti hraniteljstva
items: Prilagodba djece i adolescenata u obrazovnom kontekstu
items: Sve što trebate znati o najstarijoj baštini Sarajeva
items: Osnove perzijskog jezika
items: Jačanje kompetencija za odgovorno građanstvo u visokoškolskoj nastavi
items: Zbornik radova u čast profesorice Snežane Bilbije
items: Pjesnici Temmuza
items: Život, narativ, sjećanje
items: Knjiga sažetaka
items: Savremena književnost Omana
items: Tamo gdje se čarobnjaci dozivaju pozajmljenim imenima
items: 70 godina Odsjeka za romanistiku
items: Kotromanići
items: Zatočene
items: Zbornik radova u čast Nikole Kovača i Muhameda Nezirovića
items: Iskustvo stvarnosti u poeziji Guillaumea Apollinairea, Blaisea Cendrarsa i Pierrea Reverdya
items: Perzijski jezik
items: Priče o nama
items: Razvojna perspektiva kreativne pedagogije
items: Erosova manufaktura
items: Ljudska kreativnost
items: U zrcalima sjećanja…
items: Rasturena država
items: Navođenje na kreativnost
items: Prepleti paradigmi
items: Deutsch in Bosnien-Herzegowina
items: Veznici u savremenom bosanskom jeziku / Conjunctions in Contemporary Bosnian Language

Psihosocijalni aspekti hraniteljstva
type: item
description: Započeta reforma socijalne zaštite u našoj zemlji, koja između ostalog uključuje i unapređenje hraniteljstva kao alternativnog načina brige za djecu bez roditeljskog staranja, potaknula nas je na pisanje ove knjige. Naša namjera je bila da čitalac na jednom mjestu pronađe temeljne spoznaje o psihosocijalnim aspektima hraniteljstva, koje će mu pomoći da stekne sveobuhvatnije razumijevanje izazova i mogućnosti hraniteljskog procesa. Struktura knjige reflektira savremene naučne i stručne spoznaje, te profesionalno stajalište autorica o tome šta je neophodno znati da bi se shvatila složena priroda hraniteljske skrbi. U skladu s tim, knjiga je podijeljena u tri dijela. U prvom dijelu su opisani različiti oblici zbrinjavanja i zaštite djece bez roditeljskog staranja, proces deinstitucionalizacije, kao i alternativni oblici brige o djeci zasnovani na porodičnim modelima, sa fokusom na hraniteljsku skrb i reformu socijalne zaštite u BiH. Drugi dio knjige posvećen je porodici i njenoj važnosti za razvoj djeteta, te karakteristikama normalnog razvoja. Treći dio knjige obuhvata nekoliko važnih tema koje ilustruju specifičnosti i složenu prirodu hraniteljstva, uključujući donošenje odluka o hraniteljskoj skrbi, te planiranju trajnosti i stabilnosti smještaja za svako dijete. Također, pažnja je posvećena specifičnim ulogama hranitelja, te važnosti stručnog rada sa biološkim roditeljima. Značajan fokus stavljen je na pitanja održavanja porodičnih veza, odnosno kontakta djece iz hrniteljstva sa roditeljima i drugim značajnim osobama iz njihovog života. Na koncu, prikazane su spoznaje o dokazano efikasnim intervencijama, koje mogu unaprijediti proces hraniteljstva i adaptivne ishode kod djece, što predstavlja koristan okvir za kontinuirano poboljšanje postojećih politika i praksi iz ovog područja.
subject: hraniteljstvo
  topic: keywords
subject: djeca bez roditeljskog staranja
  topic: keywords
subject: alternativni oblici brige za djecu
  topic: keywords
subject: oblici brige zasnovani na porodici
  topic: keywords
creator: Đenita Tuce
creator: Enedina Hasanbegović-Anić
creator: Dalila Bašić
rights: Copyright (c) 2021 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2021-12-31
publication date: 2021-12-31

Prilagodba djece i adolescenata u obrazovnom kontekstu
type: item
description: Knjiga Prilagodba djece i adolescenata u obrazovnom kontekstu je napisana sa namjerom da se aktualizira poticanje razvoja socio-emocionalne dimenzije kod djece i adolescenata kroz formalno obrazovanje te da se ukaže na faktore koji u obrazovnom procesu imaju značajnu ulogu kada je riječ o mentalnom zdravlju i prilagodbi pojedinca. Iako prvenstveno namijenjena budućim i sadašnjim psiholozima te realizatorima odgojno-obrazovnih aktivnosti u obrazovnim institucijama, ona može biti korisna svim posrednim ili neposrednim akterima u obrazovnom procesu, ali i kreatorima obrazovne politike. Generalni cilj: ukazati na važnost praćenja i poticaja socijalne i osobno-emocionalne prilagodbe u obrazovnom okruženju, koja najvećim dijelom determinira kvalitetu života djece i adolescenata. Specifični ciljevi: uvidom u dosadašnja saznanja iz ovoga područja prikazati osobne, obiteljske i okolinske faktore koji imaju značajnu ulogu u procesu prilagođavanja djece i adolescenata u obrazovnom kontekstu; Prikazati koja emocionalna stanja učenika/studenata su pokazatelji poteškoća u funkcioniranju, što može biti od posebnog značaja svima koji učestvuju u odgojno-obrazovnom procesu; Prikazati ulogu i značaj programa namjenjenih unapređenju kvalitete prilagodbe i zaštiti mentalnog zdravlja učenika/studenata i nastavnika.
subject: obrazovanje
  topic: keywords
subject: prilagodba djece i adolescenata
  topic: keywords
subject: obrazovni kontekst
  topic: keywords
subject: socijalna i emocionalna prilagodba
  topic: keywords
subject: mentalno zdravlje
  topic: keywords
creator: Amela Dautbegović
rights: Copyright (c) 2020 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2020-12-31
publication date: 2020-12-31

Sve što trebate znati o najstarijoj baštini Sarajeva
type: item
description: Želeći da posjetiocima Sarajeva i njegove okoline na što realističniji i dopadljiviji način približe najstarije kulturno-historijsko naslijeđe, autori vodiča su kroz svoje stručno iskustvo načinili tekst koji ima za cilj da povede posjetioce na svojevrsno vremensko putovanje u najudaljenija razdoblja ljudske prošlosti. U skladu s tim ovaj vodič sadrži smjernice za upoznavanje s prahistorisjkim i antičkim tekstovima kroz opis najvažnijih arheoloških lokaliteta i eksponata izloženih u muzejskim institucijama na području Kantona Sarajevo.
subject: arheologija
  topic: keywords
subject: antička historija
  topic: keywords
subject: butmirska kultura
  topic: keywords
subject: Aquae S
  topic: keywords
subject: arheološki lokaliteti
  topic: keywords
subject: Muezj Sarajeva
  topic: keywords
subject: Zemaljski muzej
  topic: keywords
creator: Amra Šačić-Beća
creator: Adnan Kaljanac
creator: Edin Veletovac
creator: Jesenko Hadžihasanović
rights: Copyright (c) 2020 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2020-12-31
publication date: 2020-12-31

Osnove perzijskog jezika
type: item
description: Knjiga Osnove perzijskog jezika predstavlja jednostavnu gramatiku ovoga jezika s kratkim vježbama i rječnikom dodatim na kraju. Sastoji se od dvadeset tri poglavlja u kojima su obrađene različite gramatičke kategorije. Obuhvata kratko uvodno poglavlje o značaju izučavanja perzijskog jezika, zatim glasovni sistem, vrste rijči te neke sintaktičke kategorije poput izafetske konstrukcije. Najviše pažnje posvećeno je različitim gramatičkim kategorijama imenica (broj, rod, padeži), glagolskim oblicima (pravi prezent, imperativ, prošlo svršeno vrijeme, prošlo nesvršeno vrijeme, buduće vrijeme, nepravi prezent) te zamjenicama (lične, prisvojne, rastavljene i sastavljene, univerzalna zamjenica). Knjiga je najmijenjena svima koji su prošli barem srednjoškolsko obrazovanje i usvojili opće gramatičke pojmove i kategorije.
subject: perzijski jezik
  topic: keywords
subject: gramatika
  topic: keywords
subject: vrste riječi
  topic: keywords
subject: glasovni sistem
  topic: keywords
subject: rječnik
  topic: keywords
creator: Munir Drkić
rights: Copyright (c) 2021 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2021-12-12
publication date: 2021-12-12

Jačanje kompetencija za odgovorno građanstvo u visokoškolskoj nastavi
type: item
description: Knjiga Jačanje kompetencija za odgovorno građanstvo u visokoškolskoj nastavi je nastala kao rezultat rada grupe profesionalaca iz različitih oblasti u okviru projekta „SVI ZA MIR – MIR ZA SVE“. Projekat „SVI ZA MIR – MIR ZA SVE“ su realizirali Univerzitet u Sarajevu i Univerzitet u Istočnom Sarajevu u partnerstvu s Catholic Relief Services (CRS) koji provodi USAID-ov projekat PRO-Budućnost. Fokus knjige je na jačanju kompetencija studenata i studentica kao odgovornih i aktivnih građana na tercijarnom nivou obrazovanja. Knjiga Jačanje kompetencija za odgovorno građanstvo u visokoškolskoj nastavi se sastoji od osam (8) poglavlja koja tretiraju pitanja značajna za razvoj građanskih kompetencija s naglaskom osiguranje mira shvaćenog u najširem kontekstu. Dodatni značaj knjige je u tome što se poglavlja sastoje iz teorijskog okvira o temi i prijedloga radionice za realizaciju za studentima i studenticama.
subject: Studenti
  topic: keywords
subject: nastavnici
  topic: keywords
subject: kompetencije
  topic: keywords
subject: odgoj
  topic: keywords
subject: predrasude
  topic: keywords
subject: identitet
  topic: keywords
subject: konflikti
  topic: keywords
creator: Sandra Bjelan
creator: Lejla Kafedžić
rights: Copyright (c) 2023 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2023-12-15
publication date: 2023-12-15

Zbornik radova u čast profesorice Snežane Bilbije
type: item
description: Zbornik u čast profesorice Bilbije se sastoji od radova članova Odsjeka za anglistiku u Sarajevu kao i od radova doktoranada profesorice Bilbije sa univerziteta širom Bosne i Hercegovine. Zbornik je podijeljen u dva dijela: u prvom dijelu nalaze se radovi iz polja književno-historijskih nauka i kulturoloških studija, dok drugi dio sadrži radove iz različitih lingvističkih disciplina. U prvom dijelu zbornika susrećemo se sa širokom lepezom radova koji se bave različitim aspektima književnosti, historije, kulture i filma. Autori su: Ifeta Čirić-Fazlija, Srebren Dizdar, Lejla Mulalić, Zvonimir Radeljković, Sanja Šoštarić. U drugom dijelu zbornika nalaze se radovi koji imaju različite predmete proučavanja i rezultat su različitih teorijsko-metodoloških pristupa lingvistici. Autori radova u ovom dijelu zbornika su: Kamiah Arnaut-Karović, Željka Babić, Adi Fejzić, Ljerka Jeftić, Olja Jojić, Nejla Kalajdžisalihović, Maja Kujundžić, Tatjana Marjanović, Jelena Marković, Melisa Okičić, Merima Osmankadić, Amira Sadiković i Selma Đuliman, Nataša Stojaković, Edina Špago-Ćumurija.
subject: Zbornik
  topic: keywords
subject: Festschrift
  topic: keywords
subject: English
  topic: keywords
subject: linguistics
  topic: keywords
subject: literature
  topic: keywords
subject: translation
  topic: keywords
subject: teaching
  topic: keywords
creator: Merima Osmankadić
rights: Copyright (c) 2023 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2023-01-01
publication date: 2023-01-01

Pjesnici Temmuza
type: item
description: Polovinom XX stoljeća u arapskom svijetu je nastala nova poetička paradigma poznata kao pjesnici Temmuza, (al-šuʽarā' al-Tammūziyyūn), a njeno jezgro su sačinjavali: Yūsuf al-Ḫāl, Ḫalīl Ḥāwī, Badr Šākir al-Sayyāb, Ĝabrā Ibrahīm Ĝabrā i ʽAlī Aḥmada Saʽīda - Adonisa. Naziv pjesnici Temmuza priskrbili su zbog orijentacije ka mitskom koje su smatrali novom/zaboravljenom mogućnošću prenabregavanja savremene krize desakraliziranog svijeta i dehumaniziranog čovjeka koja se najčešće označavala kao „stupica vremena“ ili eliotovska „pusta zemlja“. Svi oni bili su i formalno okupljeni oko časopisa Šiʽr, pionirske teorijske platforme savremene arapske poezije. Ova je složena poetička paradigma proširila referentni okvir arapske književne sintakse i semantike, kako u sferi njihove episteme, tako i na planu forme. U njoj su se stopili divergentni fenomeni autoteličke i autoreferencijalne poezije, s jedne strane, te pjesničkog pamćenja i ideološke subverzivnosti, s druge strane. Nadalje, u njoj se izmijenila ili unaprijedila matrica odnosa sa zapadnom književnosti, pri čemu je konačno uspostavljena naročita vrsta dijaloga ili čak polifonije sa tom tradicijom. Posežući za toposima i arhetipskim imaginarijem zaboravljenog ili prećutanog kulturalnog blaga, ovi su pjesnici nakon desetina stoljeća aktualizirali pojam mitskog kod Arapa te istovremeno sačinili osebujnu mitopoetiku otjelovljujući proces „historizacije mita“ koji je, prema Haroldu Fischu, značajna karakteristika modernih i savremenih književnosti, pri čemu su se „književnici često oslanjali na prethistorijske mitove i legende, te im priskrbljivali nove povijesne nužnosti, a sve u nastojanju da se suoče sa egzistencijalnim krizama, duboko svjesni povijesne rupture“. Revolucija u jeziku kod pjesnika Temmuza tako je koincidirala sa revolucijom u kolektivnom pamćenju, pa se kroz iznova otkrivene mitološke silnice nudio jedan pomalo epski duh kojim se željelo ukazati na neslućeni potencijal poetskog jezika i imaginacije. U stud…
subject: savremena arapska poezija
  topic: keywords
subject: poetika
  topic: keywords
subject: mit
  topic: keywords
subject: pjesnici Temmuza
  topic: keywords
creator: Mirza Sarajkić
rights: Copyright (c) 2020 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2020-12-31
publication date: 2020-12-31

Život, narativ, sjećanje
type: item
description: Zbornik radova okuplja radove iz područja interesovanja prof. dr. Nirman Moranjak-Bamburać iz oblasti: ruska književnost, književne teorije, naratologija, teorija drame, glume i režije, feminističke teorije, estetika i kulturologija.
subject: ruska književnost
  topic: keywords
subject: književna kritika
  topic: keywords
subject: književna teorija
  topic: keywords
subject: teorija drame
  topic: keywords
subject: feminističke teorije
  topic: keywords
subject: estetika
  topic: keywords
subject: kulturologija
  topic: keywords
creator: Almir Bašović
creator: Ajla Demiragić
creator: Marina Katnić-Bakaršić
rights: Copyright (c) 2017 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2017-12-31
publication date: 2017-12-31

Knjiga sažetaka
type: item
description: Knjiga sažetaka naučnog skupa povodom pedesetogodišnjice smrti prof. dr. Esada Pašalića.
creator: Salmedin Mesihović
rights: Copyright (c) 2017 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2017-12-31
publication date: 2017-12-31

Savremena književnost Omana
type: item
description: Knjiga predstavlja najznačajnije autore i književne tokove u savremenom Omanu. Predgovor nudi teorijski okvir za savremenu poeziju i prozu Omana s kraja XX i početka XXI stoljeća.
subject: književnost Omana
  topic: keywords
subject: poezija
  topic: keywords
subject: kratke priče
  topic: keywords
creator: Munir Mujić
creator: Mirza Sarajkić
rights: Copyright (c) 2017 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2017-12-31
publication date: 2017-12-31

Tamo gdje se čarobnjaci dozivaju pozajmljenim imenima
type: item
description: Zbirka predstavlja poetsko svjedočanstvo o životu omanskog pjesnika koji u savremenom naličju života nastoji razaznati zavičajnu izvornost i fragmente duhovne čistote.
creator: Sayf al-Rahbi
creator: Mirza Sarajkić
creator: Munir Drkić
rights: Copyright (c) 2018 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2018-12-31
publication date: 2018-12-31

70 godina Odsjeka za romanistiku
type: item
description: Zbornik radova sa konferencije „70 godina Romanistike“ održane u decembru 2021. okuplja 40 radova iz lingvistike, književnosti, prevođenja i klasične filologije.
subject: lingvistika
  topic: keywords
subject: književnost
  topic: keywords
subject: prevođenje
  topic: keywords
subject: romanistika
  topic: keywords
subject: zbornici radova
  topic: keywords
creator: Edina Spahić
creator: Ivan Radeljković
creator: Lejla Osmanović
rights: Copyright (c) 2023 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2023-01-01
publication date: 2023-01-01

Kotromanići
type: item
description: Knjiga se uz oslonac na suvremene historijske izvore i historiografsku literaturu bavi načinom na koji su pripadnici srednjovjekovnog bosanskog vladarskog roda Kotromanića konsolidirali kao zajednica i stvarali svijest o sebi kao istaknutoj društvenoj grupi. Naročito se obrađuju rijetki spomeni imena vladarskog roda, njihove međusobne rodbinske veze, zatim priča o postanku Kotromanića koja je upućivala da porijeklo vode od Kotromana Gota. U djelu su primijenjena teorijska polazišta i rezultati recentnih istraživanja fenomena dinastija u evropskom i globalnom kontekstu kako bi se pokazalo da su se proces stvaranja jače dinastičke samosvjesti kod Kotromanića i potreba da se drugima prenesu dojmovi o njihovoj zajedničkoj prošlosti razvili kao odgovor suštinskim i dubokim promjenama u bosanskom društvu krajem četrnaestog i početkom petnaestog stoljeća, a koji su se istovremeno poklopili s praktički neobuzdanim snaženjem plemstva i porastom vanjskih političkih i vojnih pritisaka na Bosansko kraljevstvo. Posebna pažnja je posvećena opisivanju strategija i mehanizama putem kojih su se članovi vladarske dinastije razvijali diskurs o vlastitom legitimitetu baziran na tradiciji o precima „roditeljima i praroditeljima“, te analizi narativnih modela koje su pri tome upotrebljavali.
subject: rod Kotromanića
  topic: keywords
subject: dinastije
  topic: keywords
subject: bosansko društvo
  topic: keywords
subject: Bosansko kraljevstvo
  topic: keywords
creator: Emir O. Filipović
rights: Copyright (c) 2022 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2022-12-31
publication date: 2022-12-31

Zatočene
type: item
description: Autorica se bavi tretmanom zatvorenica u Bosni i Hercegovini u vrijeme austrougarske uprave.
subject: austrugarska uprava
  topic: keywords
subject: Bosna i Hercegovina
  topic: keywords
subject: zatvorenice
  topic: keywords
subject: zatvori
  topic: keywords
creator: Amila Kasumović
rights: Copyright (c) 2021 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2021-12-31
publication date: 2021-12-31

Zbornik radova u čast Nikole Kovača i Muhameda Nezirovića
type: item
description: Ovo izdanje je posvećeno Nikoli Kovaču i Muhamedu Neziroviću. Sačinjeno je od priloga njihovih nekadašnjih studenata, kolega i prijatelja iz Bosne i Hercegovine, Francuske, Hrvatske, Argentine i Italije. Prilozi se odnose na ukupno znanstveno djelovanje M. Nezirovića i N. Kovača, koje obuhvata više od četrdeset godina akademskog i znanstvenog rada. Ova dvojica univerzitetskih profesora bili su strastveno posvećeni svojim multidisciplinarnim naučnim istraživanjima, izvanredni nastavnici koji su nadahnuli generacije studenata romanskih jezika i književnosti, te kasnije prvi ambasadori Bosne i Hercegovine u Francuskoj i Španiji. Djelovanje ovih angažiranih intelektualaca uveliko prevazilazi univerzitetske okvire, pogotovo na planu promocije i širenja romanskih jezika i kultura, ali i onoga što se danas često zaboravlja ili čak namjerno gura u drugi plan, a što je od suštinskog značaja – univerzalnih humanističkih vrijednosti.
creator: Lejla Osmanović
creator: Ivan Radeljković
rights: Copyright (c) 2018 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2018-12-31
publication date: 2018-12-31

Iskustvo stvarnosti u poeziji Guillaumea Apollinairea, Blaisea Cendrarsa i Pierrea Reverdya
type: item
description: U poeziji, te pjesničkoj i estetičkoj teoriji Guillaumea Apollinairea, Blaisea Cendrarsa i Pierrea Reverdya, između njihovih velikih pjesama „Uskrs u New Yorku“ i „Zona“ 1912, te Bretonovog Manifesta nadrealizma 1924, dolazi do neviđenog razvoja eksperimentalne poezije. Povezana sa odbacivanjem koncepcije umjetnosti kao imitacije stvarnosti, ta nova poetika predstavlja se kao raskid sa realizmom, te usvaja vitalističke koncepcije Nietzschea i Whitmana, ali kroz posve novo shvatanje pjesničke slike i jezika, čija ambicija je, paradoksalno, da obnovi svojevrsni realizam u poeziji približavanjem udaljenih stvarnosti (Reverdy). Posve novi doživljaji vremena i prostora, te cijeli niz eksperimentalnih tehnika, među kojima i kolaž, kinopoezija i vizuelna poezija, omogućavaju novo shvatanje odnosa između umjetnosti i stvarnosti, stvarajući pjesničku riječ koja se u činu čitanja otkriva kao iskustvo i eksperiment istovremeno. Kakav je značaj te poetike stvarnosti i tog lirizma stvarnosti i koje je njegovo mjesto u razvoju moderne i savremene poezije? Pjesnička iskustva i eksperimenti iz ovog korpusa, čije karakteristike su zapanjujuće forme i korištenje sirovih fragmenata stvarnosti (kolaž), proučavani su u ovoj studiji u filozofskom i teorijskom okviru Merleau-Pontyeve fenomenologije percepcije, ali sa perspektivom koja je u suštini poetička i estetička. Prednost Merleau-Pontyeve fenomenologije je što naglašava tjelesne aspekte percepcije: upravo u tom smislu se svi ovdje proučavani pjesnički eksperimenti pokazuju kao strategije uranjanja čitaoca u estetsko iskustvo, te mehanizmi jedne instinktivne recepcije, koja je također djelomično tjelesna, to jest, po Merleau-Pontyu, pred-lingvistička i pred-objektivna, te se zato tiče i lingvističke invencije, drugim riječima – poezije kao govoreće riječi.
subject: poezija
  topic: keywords
subject: stvarnost
  topic: keywords
subject: iskustvo
  topic: keywords
subject: Apollinaire
  topic: keywords
subject: Cendrars
  topic: keywords
subject: Reverdy
  topic: keywords
subject: fenomenologija
  topic: keywords
subject: estetika
  topic: keywords
subject: recepcija
  topic: keywords
subject: eksperimentalna
  topic: keywords
subject: vizuelna poezija
  topic: keywords
creator: Ivan Radeljković
rights: Copyright (c) 2022 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2022-12-31
publication date: 2022-12-31

Perzijski jezik
type: item
description: Knjiga Perzijski jezik: početni nivo studija napisana je za potrebe učenja savremenog perzijskog jezika na univerzitetima u Bosni i Hercegovini i na prostoru zapadnog Balkana. Namijenjena je prevashodno studentima prve i druge godine studija, odnosno svima koji se po prvi put žele upoznati s perzijskim jezikom. Koncipirana je tako da svi koji uče ovaj jezik mnoge kategorije i teme mogu lahko usvojiti bez pomoći predavača. Sastoji se iz četrnaest poglavlja. Osim prve lekcije, koja predstavlja pismo perzijskog jezika i izgovor pojedinih glasova, sljedeća poglavlja sadrže raznovrsne dijaloge na savremenom perzijskom jeziku, tekstove za čitanje, kraća gramatička objašnjenja i vježbe koje pomažu pri usvajanju osnovnih jezičkih vještina. Učenje jezika odvija se putem čitanja tekstova i dijaloga, poslije kojih su navedena pitanja povezana s datom temom. Gramatička su objašnjenja nakon tekstova i dijaloga kratka, a navedena su u zasebnim kvadratima na perzijskom i na bosanskom jeziku. U svakoj lekciji nalazi se odjeljak Vāžehā-ye ğadīd (Nove riječi). Taj je odjeljak inkorporiran s ostalim dijelovima lekcije te se učenje nove leksike odvija u stvarnom kontekstu. Odjeljak Fārsī da zendegī (Perzijski jezik u svakodnevnom životu) u svakoj lekciji tretira objašnjenja neophodna za usvajanje vještina neophodnih za nesmetanu komunikaciju u društvenom kontekstu jezika koji se uči. Knjiga ima tri dodatka: Prvi dodatak jeste Kratka gramatika, a tu su opisana gramatička pravila koja su zahtijevala detaljniji opis. Drugi dodatak sadrži često upotrebljavane glagole i njihove prezentske i preteritske osnove. Treći dodatak jeste Perzijsko-bosanski rječnik; u ovom su rječniku pobrojane sve riječi upotrijebljene u knjizi zajedno s prijevodom na bosanski jezik.
subject: Perzijski jezik
  topic: keywords
subject: konverzacijske vještine
  topic: keywords
subject: gramatika
  topic: keywords
subject: rječnik
  topic: keywords
creator: Munir Drkić
rights: Copyright (c) 2022 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2022-12-31
publication date: 2022-12-31

Priče o nama
type: item
description: Ovom knjigom se nastoji podsjetiti na različite mogućnosti svih nas, na prepoznavanje u sebi i oko sebe onoga što nas zbunjuje ali i ohrabruje da krenemo dalje i ustrajemo u naporima i izazovima kojima smo svakodnevno izloženi. U knjizi su osobe s teškoćama akteri i svjedoci svojih iskustava ispunjenih razočaranjima i neuspjesima, ali i hrabrosti i odlučnosti. Istaknuta je i uloga roditelja i članova bliže obitelji, te njihovi načini snalaženja pri suočavanju s nepoznatim i nejasnim. Nastavnici i učitelji su također predstavljeni u nekim od svojih uloga i iskreno kazuju koliko i kako mogu približiti stvarnost i mogućnosti škole u odnosu na različite potrebe onih koje poučavaju. U knjizi je predstavljeno 36 priča i na kraju svake je ponuđen zadatak ispunjenjem kojega možemo provjeriti vlastite dojmove i iskustva.
subject: različitost
  topic: keywords
subject: hrabrost
  topic: keywords
subject: iskustvo
  topic: keywords
subject: ljepota
  topic: keywords
subject: inkluzija
  topic: keywords
creator: Snježana Šušnjara
rights: Copyright (c) 2022 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2022-12-31
publication date: 2022-12-31

Razvojna perspektiva kreativne pedagogije
type: item
description: Globalni interes za kreativnost u domeni obrazovanja raste na prelazu u 21. stoljeće. Društvene i ekonomske promjene uvjetovale su povezivanje kreativnosti s pedagoškom praksom, stvarajući tako koncept kreativne pedagogije, koja treba unaprijediti sistem obrazo­vanja i uskladiti ga s onim što djecu i mlade očekuje u budućnosti. U ovoj knjizi nastojale su se aktualizirati dvije temeljne ideje kreativne pedagogije: prva je da se kreativnost može razvijati, a druga da svaki pojedinac posjeduje kreativni potencijal. Sagledavajući navedeno iz razvojne perspektive, naglašen je stav da svako dijete posjeduje kreativni potencijal i da se kreativnost može i treba razvijati od ranog djetinjstva. S obzirom da je razvoj kumulativan te da se sve sposobnosti, uključujući i kreativnost, razvijaju na temeljima koji se grade u ranom djetinjstvu, u prvom poglavlju ove knjige ističe se značaj investiranja u razvoj kreativnosti na svim nivoima obrazovnog sistema – od vrtića do fakulteta. Elaborira se pozicija kreativnosti u različitim kompetencijskim okvirima i ističe njena vrijednost kroz dva razvojna procesa – postojanje (kroz autentično samoizražavanje) i postajanje (perspektiva djeteta u budućnosti). Drugo poglavlje posvećeno je istraživanju potencijala najistaknutijih teorija i modela kreativnosti i njihovog doprinosa u rasvjetljavanju fenomena kreativnosti u ranom djetinjstvu. Eksplikacija se gradi oko teorija 4P (Rhodes, 1961), investicijske teorije (Sternberg i Lubart, 1991) 4K modela (Beghetto i Kaufman, 2007) i sociokulturnih teorija kreativnosti (Vygotsky, 2004; Glăveanu 2009, 2011, 2014, 2015). U trećem poglavlju detaljnije se propituje konceptualni odnos između kreativnosti i komplementarnih procesa i sposobnosti s kojima se najčešće dovode u vezu u ranom djetinjstvu. Istražuje se odnos između radoznalosti, istraživanja, igre i kreativnosti kroz implikacije na kreiranje poticajnog okruženja za kreativni razvoj. Ukazuje se na ulogu odgajatelja ali i roditelja u kreiranju po…
subject: kreativnost
  topic: keywords
subject: kreativna pedagogija
  topic: keywords
subject: razvojna perspektiva
  topic: keywords
subject: rano djetinjstvo
  topic: keywords
creator: Dženeta Karić Camović
rights: Copyright (c) 2023 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2023-01-01
publication date: 2023-01-01

Erosova manufaktura
type: item
description: Ova knjiga se bavi južnoslavenskom lirskom poezijom koja tematizira ljubav, ali je ne predstavlja kao uzvišenu i nedostižnu, nego kao ostvarivu, tjelesnu i radosnu. Istraživani korpus čine pjesme koje o erotskoj ljubavi govore afirmativno i posredstvom različitih vidova komike – od raskalašenog i ritualnog smijeha do sofisticiranog intelektualnog humora. Izabrane pjesme su nastajale od kraja petnaestog stoljeća do danas, a jednako su zastupljene usmena i autorska lirika. U izbor ulazi usmena lirika sačuvana u kapitalnim sakupljačkim projektima, a uvršteni autori i autorice su Nikola Nalješković, Stijepo Đurđević, Ignjat Đurđević, Antun Sasin, Fran Krsto Frankopan, Jovan Avakumović, Fejzo Softa, Branko Radičević, Jovan Jovanović Zmaj, Ivan Slamnig, Aleksandar Ristović, Zvonimir Balog, Bisera Alikadić, Milena Marković i Tanja Stupar Trifunović. Inspirisana feminističkom kritičkom misli, teza ove studije je da takve pjesme čine važan dio lirske tradicije, a da u književnom kanonu ne zauzimaju adekvatno mjesto, iako se odlikuju značajnom književnohistorijskom i estetskom vrijednošću. Ovu tezu potvrđuje veliki broj izabranih i analiziranih primjera. Metodološko polazište je komparativno, a slični ili isti motivi se prepoznaju u različitim nacionalnim književnostima koje povezuje zajednički jezik. Teorijsku osnovu čine teorije komike, odnosno smijeha (posebno radovi Bahtina, Proppa, Schopenhauera, Bergsona i Freuda) i teorije ljubavi (radovi De Rougemonta, Luhmanna i Badioua). Ovo istraživanje pokazuje da komika u izabranom lirskom korpusu služi kao strategija prevazilaženja opscenosti, opresije i tabua koji su inače vezani za sferu seksualnosti. Također se dokazuje da postoji književnost koja miri transcendentalni aspekt ljubavi s tijelom u kojem se ta ljubav dešava i da takva književnost erotsku ljubav afirmiše kao egzistencijalno važnu.
subject: Komika
  topic: keywords
subject: erotska ljubav
  topic: keywords
subject: lirika
  topic: keywords
creator: Adisa Bašić
rights: Copyright (c) 2021 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2021-12-31
publication date: 2021-12-31

Ljudska kreativnost
type: item
description: Kreativnost je temeljni uvjet svekolikog individualnog i društvenog napretka. Studirajući posljednjih godina obimnu, (ne samo noviju) literaturu o ljudskoj kreativnosti, i često, (ne samo kao univerzitetski učitelj, nego i osoba sklona umjetnosti) “izazivan” na kreacijske poduhvate, osjetio sam potrebu napisati jednu knjigu gdje je temeljni cilj bio traganje za odgovorima o ljudskoj kreativnosti,, npr. o tome šta je ljudska kreativnost (kroz definicije prominentnih naučnika) ili o modelima/mogućnostima sistematskog istraživanja i poticanja kreativnosti. Htio sam pobuditi (još više) i sebe i druge na propitivanje i promišljanje (prirode), ljudske kreativnosti, osobito mogućnost poticanja kreacijskih procesa i ponašanja u odgojno-obrazovnom kontekstu-školi. Knjiga koju imate pred sobom strukturirana je u dva dijela i devet poglavlja. U uvodnom dijelu knjige, prvim poglavljem obuhvaćene su, u više eksplicitnoj ili implicitnoj formi, različite definicije kreativnosti te, u sintetičkoj formi i vlastita definicija ljudske kreativnosti koja naglašava kreacijsku etičku komponentu. U drugom poglavlju predstavljen je primjer sistematičnosti u pristupu istraživanja ljudske kreativnosti primarno utemeljen konceptualizacijom koju su predložili Kozbelt, Beghetto i Runco. Drugi dio knjige (poglavlja tri do osam) započinje analizom značenja pojma “model” u psihologiji a zatim su kriterijima naučne utemeljenosti, produktivnosti i citiranosti predstavljeni Kvaščevljev sintetički model kreativnosti, Sternbergova i Lubartova Investicijska teorija kreativnosti, Model kreacijskog mišljenja koji su predložili Runco i Chand, Dinamički komponentni model kreativnosti i inovativnosti u organizacijama autorā Amabile i Pratt te Sternbergov “Pravac-A” procesni model. Ovi modeli kao svojevrsna refleksija (istraživačkog) duha vremena i raznolikih psihologijskih sistema, (moguće) sadrže odgovore na brojna pitanja o ljudskoj kreativnosti, ne samo iz pozicija, npr. strukturalizma, bihejviorizma ili s…
subject: ljudska kreativnost
  topic: keywords
subject: psihologijski modeli kreativnosti
  topic: keywords
creator: Amir Pušina
rights: Copyright (c) 2023 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2023-01-01
publication date: 2023-01-01

U zrcalima sjećanja…
type: item
description: Odsjek za slavenske jezike i književnosti i Filozofski fakultet Univerziteta u Sarajevu priredili su Zbornik radova u spomen na našeg profesora Ilijasa Tanovića. Povod je obilježavanje desetogodišnjice njegove smrti. Prof. dr. Ilijas Tanović dao je veliki doprinos bosanskohercegovačkoj lingvistici u oblasti frazeologije, leksikologije, leksikografije, metodike i prevodilaštva i ostavio veliki trag među kolegicama i kolegama i studentima našeg fakulteta. Za publikaciju U zrcalima sjećanja: Zbornik radova u spomen na profesora Ilijasa Tanovića, pored članova Odsjeka za slavenske jezike i književnosti i lektora slovenačkog jezika na našem Odsjeku, radove su napisale kolegice i kolege koji su sarađivali sa profesorom Tanovićem, profesorice i profesori s Odsjeka za bosanski, hrvatski i srpski jezik, s Odsjeka za anglistiku, sa Filozofskog fakulteta u Ljubljani i sa Filozofskog fakulteta u u Zadru. Ukupno 14 priloga u Zborniku podijeljeno je u dvije tematske cjeline. Prva cjelina – Od leksikologije i leksikografije do prevođenja i kulture – objedinjuje radove iz jezika a druga – Književni doticaji i posredovanja – članke o ruskoj književnosti. Nakon uređivanja, lekture i korekture radova, dizajniranja korica i dvije pozitivne recenzije, Zbornik (208 stranica) spreman je za štampanje. Objavljivanje štampanog izdanja Zbornika bilo bi od posebnog značaja za bosanskohercegovačku lingvistiku u cjelini a time bi se odalo i zasluženo poštovanje vrsnom profesoru i naučniku.
subject: frazeologija
  topic: keywords
subject: leksikologija
  topic: keywords
subject: leksikografija
  topic: keywords
subject: metodika
  topic: keywords
subject: prevodilaštvo
  topic: keywords
creator: Amela Ljevo-Ovčina
creator: Safet Kešo
creator: Adijata Ibrišimović-Šabić
rights: Copyright (c) 2021 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2021-12-31
publication date: 2021-12-31

Rasturena država
type: item
description: Knjiga pod nazivom „Rasturena država“ bavi se raspadom zajedničke države Jugoslavije i njenog sistema vlasti, kao i nastankom novih država na novim ideološkim osnovama u kojima se nadomjestak vlasti radničke klase čini pomoću nacionalne ideologije i vrijednosti koje vode zasebnostima koje se ogledaju u podjelama, sukobima i konačno u tragičnom rata u kome se stradanja, etnička čišćenja, pa i zločini, opravdavaju pomoću kolektivističkih histerija o ugroženosti naroda i nacije. U središtu analize je položaj čovjeka kao pojedinca u sferi socijalne politike i njegovog materijalno-socijalnog i obrazovnog statusa nasuprot etnonacionalnog i narodnog kolektiviteta. Knjiga se bavi rušenjem starih društvenih vrijednosti, konfuzijom i nedostatkom novih u kome se podstiču konflikti i razara društveni sistem, a time i sama država i njena struktura.
subject: sistem
  topic: keywords
subject: vlast
  topic: keywords
subject: konflikti
  topic: keywords
subject: rat
  topic: keywords
subject: razaranja
  topic: keywords
subject: političke stranke
  topic: keywords
creator: Salih Fočo
rights: Copyright (c) 2019 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2019-12-31
publication date: 2019-12-31

Navođenje na kreativnost
type: item
description: U knjizi se bavim potrebom i izazovima sistematskog navođenja na kreativnost (ne samo učenika!) u školi, kao uvjetu funkcionalnoj pismenosti – životno i profesionalno primjenjivom, korisnom znanju. U današnjoj školi, deklarativno „okrenutoj“ učeniku i njegovim potrebama, nerijetko se „igra“ kako „veliki brat“ odozgo (čitaj politički i tržišno) svira. Škole svih vrsta i nivoa, osobito univerziteti, „zasuti“ su i velikim brojem projekata , pa tako i onih „kreativnih“, godinama tome svjedočimo. I onda (nas), između ostaloga, „stignu“ rezultati PISA istraživanja koji ukazuju na nedostatnu funkcionalnu pismenost naših učenika! Ponukalo me to da se kao dugogodišnji univerzitetski saradnik i nastavnik duboko zamislim i zapitam o vlastitoj ulozi i odgovornosti u svemu tome. Nisam umio (za sada) naći drugi odgovor nego sakupiti, i (nadam se) sistematizirati ono što su psihologijski autoriteti koji „imaju pojma“ kazali o kreativnosti u školi, te predložiti i vlastiti model navođenja na kreativnost u procesu pouka/učenje. Kreativnosti u našoj školi ima, ali se zasigurno može unaprijediti temeljitijom teorijskom zasnovanošću i integriranošću u nastavni proces. Strukturirano u šest dijelova, 13 poglavlja te zaključna razmatranja, u knjizi se, dakle, naglašava potreba i traganje za mogućnostima psihologijski teorijski utemeljenog poticanja i razvijanja ljudske kreativnosti u uslovima zadatih (kurikularnih) granica i strukturiranosti. Uz raznolike primjere - ideacijska navođenja, sugerira se kako kreacija treba biti integrirana u sve segmente škole, i kao sistema i kao zajednice ljudi koji uče. Vođena improvizacija ili model paralelnog poticanja kreativnosti moguće su načini poučavanja koji će voditi dubokom, kreacijskom znanju, kao jednom od fundamentalnih uvjeta funkcionalne pismenosti. Naravno, ovdje trebaju znalci, a ne improvizatori koji čitaju slajdove, oni koji će (između ostaloga), jasno razlikovati kreativno poučavanje od poučavanja o kreativnosti i poučavanja kreativnost…
subject: funkcionalna pismenost
  topic: keywords
subject: kreativno znanje
  topic: keywords
subject: navođenje na kreativnost
  topic: keywords
creator: Amir Pušina
rights: Copyright (c) 2023 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2023-12-14
publication date: 2023-12-14

Prepleti paradigmi
type: item
description: Ova knjiga polazi od hipoteze da se u književnom diskursu američkih književnica uočava specifična isprepletenost prošlosti i pamćenja, kao i njime uvjetovano spacijalno upisivanje zanemarenih subjekata povijesti. Ključne spoznaje proistekle iz kulturalnog i spacijalnog obrata, novog odnosa prema izučavanjima prošlosti, područja memory studies, postkolonijalnih te feminističkih analitičko-kritičkih zasada primijenjene su na američku žensku prozu oprimjerenu romanima Ceremony Leslie Marmon Silko, Gilead Marilynne Robinson, Postcards Annie Proulx i The House on Mango Street Sandre Cisneros. Uz predloženi književni korpus materijal istraživanja obuhvaća djela koja predstavljaju novije kritičke analize tekstova navedenih spisateljica, kao i drugu sekundarnu literaturu o kritičkim aspektima povijesti, postmodernosti, specijalnosti, pamćenja, feminizma, postkolonijalnosti i drugih relevantnih teorija. Ovakvim se istraživačkim postupkom ukazuje na osobitost i značaj odnosa koji se uspostavljaju između paradigmi prošlosti, pamćenja i prostora u ovoj književnoj produkciji. Prepoznajući metodološku primjenjivost ovog teorijsko-kritičkog okvira za analizu i drugih književnih ostvarenja u američkoj ženskoj prozi, u zaključku se ukratko upućuje i na osobitu relevantnost ovog pristupa na druge američke romane koje su pisale književnice u kasnim desetljećima 20. i početkom stoljeća. Ova studija, dakle, analitički proučava i dokazuje slojevite i višeznačne odnose između prostora, pamćenja i prošlosti na reprezentativnom korpusu američkih spisateljica. Metodološkim iskorakom u obliku novog teorijsko-kritičkog sklopa kojim se u radu vrši kritička raščlamba odabranih tekstova otkrivaju se dosad neispitane specifičnosti ženske pripovjedne kreativnosti u američkoj književnosti u zadnjih nekoliko desetljeća.
subject: američko žensko pismo
  topic: keywords
subject: američka kultura
  topic: keywords
subject: prošlost
  topic: keywords
subject: povijest
  topic: keywords
subject: historija
  topic: keywords
subject: pamćenje
  topic: keywords
subject: sjećanje
  topic: keywords
subject: prostor
  topic: keywords
subject: mjesto
  topic: keywords
subject: krajolik
  topic: keywords
subject: identitet
  topic: keywords
creator: Ksenija Kondali
rights: Copyright (c) 2018 Katalog štampanih izdanja Univerziteta u Sarajevu - Filozofskog fakulteta / UNSA Faculty of Philosophy Printed books https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2017-12-31
publication date: 2017-12-31

Deutsch in Bosnien-Herzegowina
type: item
description: U periodu od 22. do 24. marta 2018. godine na Filozofskom fakultetu Univerziteta u Sarajevu u saradnji sa Istraživačkim centrom DiMOS sa Univerziteta u Regensburgu održana je osnivačka konferencija Društva germanista u Bosni i Hercegovini. Učestvovali su germanisti iz Bosne i Hercegovine, Njemačke i Austrije. Zbornik sadrži 16 radova. Svi radovi su prošli dvostruku slijepu recenziju. Autorica prvog rada objavljenog u zborniku je Maria Thurmair sa Univerziteta u Regensburgu. Maria Thurmair piše o njemačkom jeziku na univerzitetima. U svom radu ona ističe koliko je bitno da se u obzir uzme individualna motivacija za učenje njemačkog jezika. Radovi koji slijede bave se kontaktnom lingvistikom. Hermann Scheuringer, također profesor na Univerzitetu u Regensburgu, istražuje nepoznate dijelove historije njemačkog jezika u Bosni i Hercegovini. Autorice Nikolina Pandža, Senka Marinčić i Ružica Zeljko-Zubac su kao temu za svoj rad izabrale code-switching, a Nedad Memić se bavi statusom njemačkih posuđenica u savremenom bosanskom jeziku. Autorice Aldina Šerifović i Meliha Hrustić izučavaju interferencije kod polaznika čiji je nivo poznavanja njemačkog jezika B1 i B2, a Sanela Mešić i Minka Džanko interferencije kod studenata germanistike. Naredna dva rada se bave govornim jezikom. Erminka Zilić poredi poštapalice u njemačkom i bosanskom jeziku, a Alma Halidović i Zerina Rizvić govor muškaraca i žena. Wilhelm Oppenrieder sa Univerziteta u Münchenu detaljno izučava njemačke padeže i njihove semantičko-sintaktičke funkcije. Zbornik sadrži i radove o jeziku u novinama. Amela Ćurković piše o naslovnicama u online izdanjima novina, a Alma Čović-Filipović u svom radu analizira diskurs o aneksiji Bosne i Hercegovine. Metodikom nastave njemačkog jezika bave se Sanja Radanović (koja piše o historiji učenja njemačkog jezika u našoj zemlji), Lara Hedžić (koja analizira na koji način su predstavljene zemlje njemačkog govornog područja u udžbenicima njemačkog jezika u BiH), te Zlata Maglajl…
creator: Sanela Mešić
creator: Hermann Scheuringer
creator: Alma Čović-Filipović
creator: Amela Ćurković
creator: Minka Džanko
creator: Zerina Hadžić
creator: Alma Halidović
creator: Lara Hedžić
creator: Meliha Hrustić
creator: Zlata Maglajlija
creator: Senka Marinčić
creator: Nenad Memić
creator: Wilhelm Oppenrieder
creator: Nikolina Pandža
creator: Ivica Petrović
creator: Sanja Radanović
creator: Aldina Šerifović
creator: Mersiha Škrgić
creator: Maria Thurmair
creator: Ružica Željko-Zubac
creator: Erminka Zilić
rights: Copyright (c) 2019 University of sarajevo, Faculty of Philosophy https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2019-04-04
publication date: 2019-04-04

Veznici u savremenom bosanskom jeziku / Conjunctions in Contemporary Bosnian Language
type: item
description: Research on Conjunctions in Contemporary Bosnian Language represents a linguistic, primarily grammatical, theoretical research which aims to provide a synchronic description of conjunctions in contemporary Bosnian language, both when observed as parts of speech and parts of a sentence. The research is significant both for the morphology and syntax of contemporary Bosnian language. The aim of the research was to describe the nature of conjunctions as parts of speech and parts of a sentence, clearly define them, differentiate them from other parts of speech and parts of sentences, describe their function in the sentence, classify them and make their complete list. At the same time, the description of conjunctions also makes a contribution to the description of complex sentences in contemporary Bosnian language. In earlier works, the term veznik (conjunction) was used to denote both a part of speech, and in the case of analysing complex sentences, this term was used to refer to certain parts of a sentence. To avoid this ambiguity, this book introduces a theoretical and terminological distinction between the two meanings. After a consideration of the terms previously used in linguistics for naming connecting words, the term conjunction is kept for conjunctions as parts of speech, and for connecting words at the level of the sentence, the term junctor has been introduced. Conjunctions are the type of words that, in grammatical descriptions of the Bosnian, Croatian, and Serbian language, have been identified and described through the function they perform in the sentence. This principle is applied in this book as well since conjunctions have been defined through the term junctor. Junctors are defined as words or functionally related groups of words that connect homofunctional units in a simple or complex sentence, or that introduce a dependent clause in a complex sentence structure. In accordance with it, the following definition for conjunctions has been adopted: Conjunc…
subject: conjunction
  topic: keywords
subject: junctor
  topic: keywords
subject: Bosnian language
  topic: keywords
subject: complex sentence
  topic: keywords
subject: morphology
  topic: keywords
subject: syntax
  topic: keywords
subject: types of words
  topic: keywords
subject: coordination
  topic: keywords
creator: Halid Bulić
rights: Copyright (c) 2021 University of Sarajevo, Faculty of Philosophy https://creativecommons.org/licenses/by-nc/4.0/
license: https://creativecommons.org/licenses/by-nc/4.0/
date: 2021-06-30
publication date: 2021-06-30